[{"text_idx": "#000001", "text": "Disgrifiad o\u2019r llun, Sgoriodd Dyer yn y gynghrair i Abertawe am y tro cyntaf ers 2014"}, {"text_idx": "#000002", "text": "Fe lwyddodd Abertawe i daro 'no\u0302l wedi siom y penwythnos gyda buddugoliaeth gyfforddus yn erbyn Brentford yn Stadiwm Liberty."}, {"text_idx": "#000003", "text": "Aeth yr Elyrch ar y blaen wedi eiliadau yn unig diolch i go\u0302l Nathan Dyer."}, {"text_idx": "#000004", "text": "Manteisiodd Daniel James ar gyffyrddiad llac Bech So\u0308rensen cyn iddo gael ei dynnu lawr gan y golwr. Fe adlamodd y be\u0302l yn ffodus i gyfeiriad Dyer, wnaeth ergydio'n yn hawdd i gefn y rhwyd."}, {"text_idx": "#000005", "text": "Bron i James ddyblu mantais y ti\u0302m cartref gydag ergyd o ochr chwith y cwrt cosbi, ond fe darodd y trawst."}, {"text_idx": "#000006", "text": "Daeth yr ail go\u0302l wedi 32 munud wrth i gic Kristoffer Nordfeldt, golwr Abertawe, ddarganfod Dyer mewn gwagle yn hanner yr ymwelwyr."}, {"text_idx": "#000007", "text": "Llwyddodd yr asgellwr profiadol i daro'r be\u0302l yn gywir drwy goesau'r golwr."}, {"text_idx": "#000008", "text": "Er i'r ymwelwyr greu ambell i gyfle yn yr ail hanner, fe ychwanegodd James y drydedd wedi 78 munud gydag ergyd gadarn i gornel chwith y rhwyd."}, {"text_idx": "#000009", "text": "Mae'r fuddugoliaeth yn golygu bod Abertawe yn codi i'r 14eg safle yn y tabl."}, {"text_idx": "#000011", "text": "Prif StraeonCreu bocsys cofio Cymraeg ar o\u0302l colli babanPublished7 awr yn o\u0302lAgor cwest i farwolaeth dyn yn ffrwydrad TreforysPublished40 munud yn o\u0302lGweinidog iechyd yn wynebu pleidlais o ddiffyg hyderPublished5 awr yn o\u0302l"}, {"text_idx": "#000012", "text": "Creu bocsys cofio Cymraeg ar o\u0302l colli baban"}, {"text_idx": "#000014", "text": "Gweinidog iechyd yn wynebu pleidlais o ddiffyg hyder"}, {"text_idx": "#000017", "text": "5 cornel o Gymru ar ochr arall y ffin"}, {"text_idx": "#000021", "text": "Cwis: Cysylltiadau Cymru a Ffrainc"}]